১৯৮৬ সালে, ব্যাটারির মাধ্যমে চলে এমন পোর্টবল বা বহনযোগ্য কম্পিউটারের সংখ্যা ছিল পুরো কম্পিউটার বাজারের মাত্র ২ ভাগ। কিন্তু ল্যাপটপ দিন দিন জনপ্রিয় হয়ে ওঠে ব্যক্তিগত এবং ব্যবসায়িক উভয় ক্ষেত্রে ব্যবহারের জন্য। ২০০৭ সালে প্রায় ১০৯ মিলিয়ন নোটবুক পিসি সারা বিশ্বে ছাড়া হয়। ২০০৬ সালের তুলনায় যা ৩৩ ভাগ বেশি। ২০০৮ সালে ১৪৫.৯ মিলিয়ন নোটবুক বিক্রি হবে বলে ধারনা করা হয়। এবং ২০০৯ সালে তা বেড়ে ১৭৭.৭ মিলিয়ন হবে বলে ধারনা করা হয়। ২০০৮ সালে‌ই পুরো বছরের চতুর্থাংশের মধ্যে তৃতীয় ভাগেই (কোম্পানিগুলো গণনার সুবিধার্থে এক বছরকে চারভাগে ভাগ করে মানে তিন মাসে এক ভাগ) বিশ্বব্যাপি নোটবুক পিসি ডেস্কটপকে ছাড়িয়ে যায়। যার পরিমাণ ছিল ৩৮.৬ মিলিয়ন আর ডেস্কটপ ছিল ৩৮.৫ মিলিয়ন।

আমেরিকায় ২০০৫ সালের মে মাসে ডেস্কটপ কম্পিউটারের বিক্রয়কে ল্যাপটপের বিক্রয়ের পরিমাণ ছাড়িয়ে যায়। সেই সময় নোটবুকের বিক্রয় হয় গড়ে ১১৩১ ডলারে যখন ডেস্কটপের বিক্রয়ের গড় ছিল ৬৯৬ ডলার।

অপারেটিং সিস্টেমের ভিত্তিতে দেখলে, দেখা যায়, মাইক্রোসফট উইন্ডোজ ল্যাপটপের গড় বিক্রিত দাম ২০০৮/২০০৯ কমে যায়, কারণ হিসেবে উল্লেখ করা হয় নেটবুক কম্পিউটারের কথা। ফলসরূপ, ২০০৮ সালের আগস্টে ল্যাপটপ পাওয়া যেত মাত্র ৬৮৯ ডলারে। ২০০৯ সালে গড় বিক্রয় দাম আরো কমে ৬০২ ডলারে নেমে আসে এবং ফেব্রুয়ারিতে এটা হয় ৫৬০ ডলারে। ম্যাক ল্যাপটপের সাথে অন্য ল্যাপটপ কম্পিউটারের একটি তুলনায় দেখা যায়, যখন এই সাত মাসে, ল্যাপটপের গড় দাম, উইন্ডোজ ভিত্তিক কম্পিউটারের ক্ষেত্রে কমে মোট ১২৯ ডলার সেখানে এ্যপলের ম্যাক অপারেটিং সিস্টেমের কমে মাত্র ১২ ডলার (১৫২৪ থেকে ১৫১২)।

নেটবুক
রাগিড বা কর্কশ বা শক্ত ল্যাপটপ
বিক্রয়
সুবিধা